CELEX: 62012TA0512
Language: sk
Date: 2015-12-10 00:00:00
Title: Vec T-512/12: Rozsudok Všeobecného súdu z 10. decembra 2015 – Front Polisario/Rada („Zahraničné vzťahy — Dohoda vo forme výmeny listov medzi Európskou úniou a Marokom — Recipročná liberalizácia pre poľnohospodárske výrobky, spracované poľnohospodárske výrobky, ryby a výrobky rybného hospodárstva — Uplatnenie dohody na Západnú Saharu — Front Polisario — Žaloba o neplatnosť — Procesná spôsobilosť — Priama a osobná dotknutosť — Prípustnosť — Súlad s medzinárodným právom — Povinnosť odôvodnenia — Práva na obranu“)

22.2.2016   
            
            
               SK
            
            
               Úradný vestník Európskej únie
            
            
               C 68/26
            
         Rozsudok Všeobecného súdu z 10. decembra 2015 – Front Polisario/Rada
   (Vec T-512/12) (1)
   
   ((„Zahraničné vzťahy - Dohoda vo forme výmeny listov medzi Európskou úniou a Marokom - Recipročná liberalizácia pre poľnohospodárske výrobky, spracované poľnohospodárske výrobky, ryby a výrobky rybného hospodárstva - Uplatnenie dohody na Západnú Saharu - Front Polisario - Žaloba o neplatnosť - Procesná spôsobilosť - Priama a osobná dotknutosť - Prípustnosť - Súlad s medzinárodným právom - Povinnosť odôvodnenia - Práva na obranu“))
   (2016/C 068/33)
   Jazyk konania: francúzština
   
      Účastníci konania
   
   
      Žalobca: Front populaire pour la libération de la saguia-el-hamra et du rio de oro (Front Polisario) (v zastúpení: C.-E. Hafiz a G. Devers, neskôr G. Devers, advokáti)
   
      Žalovaná: Rada Európskej únie (v zastúpení: S. Kyriakopoulou, A. Westerhof Löfflerová a N. Rouam, splnomocnení zástupcovia)
   
      Vedľajší účastník, ktorý v konaní podporuje žalovanú: Európska komisia (v zastúpení: pôvodne F. Castillo de la Torre, E. Paasivirta a D. Stefanov, neskôr F. Castillo de la Torre a E. Paasivirta, splnomocnení zástupcovia)
   
      Predmet veci
   
   Návrh na zrušenie rozhodnutia Rady 2012/497/EÚ z 8. marca 2012 o uzavretí dohody vo forme výmeny listov medzi Európskou úniou a Marockým kráľovstvom o recipročných liberalizačných opatreniach pre poľnohospodárske výrobky, spracované poľnohospodárske výrobky, ryby a výrobky rybného hospodárstva a o nahradení protokolov č. 1, 2 a 3 a ich príloh a o zmenách a doplneniach Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej (Ú. v. EÚ L 241, s. 2)
   
      Výrok rozsudku
   
   
               1.
            
            
               Rozhodnutie Rady 2012/497/EÚ z 8. marca 2012 o uzavretí dohody vo forme výmeny listov medzi Európskou úniou a Marockým kráľovstvom o recipročných liberalizačných opatreniach pre poľnohospodárske výrobky, spracované poľnohospodárske výrobky, ryby a výrobky rybného hospodárstva a o nahradení protokolov č. 1, 2 a 3 a ich príloh a o zmenách a doplneniach Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej sa zrušuje v rozsahu, v akom schvaľuje uplatnenie uvedenej dohody na Západnú Saharu.
            
         
               2.
            
            
               Rada Európskej únie a Európska komisia znášajú svoje vlastné trovy konania a sú povinné nahradiť trovy konania, ktoré vznikli Front populaire pour la libération de la saguia-el-hamra et du rio de oro (Front Polisario).
            
         
      (1)  Ú. v. EÚ C 55, 23.2.2013.